smcproject/ml-wiki-sentences huggingface dataset:
അവലംബം ↑ http://www.malayalachalachithram.com/profiles.php?i=5576 ln=ml ↑ {{ cite book }} : | first= missing | last= ( help ) പുറം കണ്ണികൾ കാമ്പിശ്ശേരി: കാലം കാത്തു വെച്ച പത്രാധിപർ - കെ.സുന്ദരേശൻ Archived 2013-02-10 at the Wayback Machine .
കാമ്പോറി മഡോണ ഇംഗ്ലീഷ് വിലാസം https://ml.wikipedia.org/wiki/Campori_Madonna
1517-1518 നും ഇടയിൽ അന്റോണിയോ ഡാ കൊറെഗ്ജിയോ ചിത്രീകരിച്ച ഒരു പാനൽ എണ്ണഛായാചിത്രമാണ് കാമ്പോറി മഡോണ.
1894-ൽ മാർഷീസ് ഗ്യൂസെപ്പെ കാമ്പോറി ഉപേക്ഷിച്ച ഈ ചിത്രം ഇപ്പോൾ മൊഡെനയിലെ ഗാലേരിയ എസ്റ്റെൻസിൽ തൂക്കിയിരിക്കുന്നു.
ആരാണ് ഈ ചിത്രം വരയ്ക്കാനേർപ്പെടുത്തിയതെന്ന് അജ്ഞാതമാണ്.
പക്ഷേ 1894 ന് മുമ്പ് 1636 മുതൽ കാമ്പോറി എസ്റ്റേറ്റുകളുടെ ഭാഗമായ മാന്റുവയ്ക്കടുത്തുള്ള സോളിയേര കോട്ടയിലെ ഒരു ചാപ്പലിലായിരുന്നു ഈ ചിത്രം.
കോറെഗെജിയോയുടെ മഡോണ ആന്റ് ചൈൽഡ് വിത്ത് ഇൻഫന്റ് ജോൺ ദി ബാപ്റ്റിസ്റ്റ് വടക്കൻ ഇറ്റലിയിലെ പാർമയിലെ സാൻ പോളോയിലെ മുൻ മൊണാസ്ട്രിയിലെ ഒരു മുറിയായ ക്യാമറ ഡി സാൻ പോളോയിലെ ഫ്രെസ്കോകളുടെ നിർമ്മാണത്തിന്റെയും ശൈലിയിൽ നിന്ന് ഏതാണ്ട് 151-1518 കാലഘട്ടത്തിൽ ഈ ചിത്രം ചിത്രീകരിച്ചതായി കണക്കാക്കാം.
പ്രത്യേകിച്ച് പിൽക്കാല കലാകാരന്റെ മഡോണ ഓഫ് ഫോളിഗ്നോ , ടെമ്പി മഡോണ എന്നീ ചിത്രങ്ങളെ അപേക്ഷിച്ച് ലിയനാർഡോ ഡാവിഞ്ചിയുടെ സ്വാധീനത്തിൽ നിന്നും റാഫേലിന്റെ സ്വാധീനത്തിൽ നിന്നും കോറെഗ്ജിയോ മാറുന്നതായി ഈ ചിത്രം കാണിക്കുന്നു.
അവലംബം ↑ ↑ (in Italian) Giuseppe Adani, Correggio pittore universale, Silvana Editoriale, Correggio 2007.
കാമ്പോസ് ആമസോണിക്കോസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Campos_Amaz%C3%B4nicos_National_Park
കാമ്പോസ് ആമസോണിക്കോസ് ദേശീയോദ്യാനം ( പോർച്ചുഗീസ് : Parque Nacional dos Campos Amazônicos ) ബ്രസീലിലെ റോണ്ടോണിയ , ആമസോണാസ് , മറ്റോ ഗ്രോസോ സംസ്ഥാനങ്ങളിലായി സ്ഥിതിചെയ്യുന്ന ഒരു ദേശീയോദ്യാനമാണ്.
ആമസോണാസിലെ നോവോ അരിപ്വാന 66.69%), മനിക്കോർ (14.73%), ഹുമൈത (5.01%) എന്നീ മുനിസിപ്പാലിറ്റികളുടെ ഭാഗങ്ങളും റൊണ്ടോണിയയിലെ മച്ചഡിൻഹോ ഡി'ഒയെസ്റ്റെ (12.91%), മറ്റോ ഗ്രോസോയിലെ കോൾനിസ ( (0.38%) എന്നീ മുനിസിപ്പാലിറ്റികളുടെ ഭാഗങ്ങളും ഈ ദേശീയോദ്യാനത്തിൽ ഉൾപ്പെടുന്നു.
ഈ ദേശീയോദ്യാനത്തിൻറെ വിസ്തീർണ്ണം 961,317.77 ഹെക്ടർ (2,375,467.9 എക്കർ) ആണ്.
ആമസോണാസിലെ ട്രാൻസ്-ആമസോണിയൻ ഹൈവേയ്ക്ക് (BR-230) തെക്കായിട്ടാണ് ഈ ദേശീയോദ്യാനത്തിൻറെ സ്ഥാനം.
ഇതിൻറെ തെക്കുഭാഗത്ത് മറ്റോ ഗ്രോസയിലെ ടുക്കുമ സംസ്ഥാന ഉദ്യാനവും ആമസോണാസിലെ മനിക്കോർ സംസ്ഥാന വനവും ഗ്വാറിബ എക്ട്രാക്റ്റീവ് റിസർവ്വുകളും സ്ഥിതിചെയ്യുന്നു.
കാമ്പോസ് ഗെറൈസ് ദേശീയോദ്യാനം
കാമ്പോസ് ഗെറൈസ് ദേശീയോദ്യനം ( പോർച്ചുഗീസ് : Parque Nacional dos Campos Gerais ) ബ്രസീലിലെ പരാനാ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
കാമ്പോസ് ഗെറൈസ് ദേശീയോദ്യാനം 21,299 hectares (52,630 acres) വിസ്തീർണ്ണത്തിൽ അറ്റ്ലാൻറിക് ഫോറസ്റ്റ് ബയോമിൽ സ്ഥിതിചെയ്യുന്നു.
2006 മാർച്ച് 23 നു രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണപരമായ കാര്യങ്ങൾ ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബോയോഡൈവേർസിറ്റി കൺസർവേഷനിൽ നിക്ഷിപ്തമാണ്.
പോണ്ടാ ഗ്രോസ , കാസ്ട്രോ , കാരാംബി തുടങ്ങിയ പരാന മുനിസിപ്പാലിറ്റികളിലാണ് ദേശീയോദ്യാനം സ്ഥിതിചെയ്യുന്നത്.
സസ്യജാലങ്ങളിൽ പുൽപ്രദേശങ്ങളും ഇടകലർന്ന വക്ഷലതാദികളുള്ള വനങ്ങളുമാണ്.
ബോൾ കാക്റ്റസ് , സിന്നിൻഗ്യ ല്യൂക്കോട്രിച്ച എന്നീ സസ്യവർഗ്ഗങ്ങളി‍ൽ ഈ മേഖലയിലെ മാത്രം തനതു സസ്യങ്ങളാണ്.
കിഴുക്കാംതൂക്കായ മലഞ്ചെരിവുകളും മലയിടുക്കുകളും ഗുഹകളും മറ്റും അടങ്ങിയ പരുക്കൻ ഭൂപ്രകൃതിയാണിവിടെയുള്ളത്.
ടിബാഗി നദി , റിബെയ്‍റ ഡി ഇഗ്വാപെ നദി എന്നീ നദികളുടെ പ്രധാന സ്രോതസ്സുകൾ ദേശീയോദ്യാനത്തിൻറെ പരിധിയിലാണ്.
അവലംബം ↑ Parna dos Campos Gerais – Chico Mendes .
sfn error: no target: CITEREFParna_dos_Campos_Gerais_–_Chico_Mendes ( help ) 1 2 Unidade de Conservação ...
കായ ടോസ്റ്റ്
വെണ്ണയും കായയും (തേങ്ങാ ജാം) അടങ്ങിയ രണ്ട് കഷ്ണം ബ്രെഡ് ടോസ്റ്റുകൾ അടങ്ങിയ ഒരു വിഭവമാണ് കായ ടോസ്റ്റ് .
സാധാരണയായി കാപ്പിയുടെയും മൃദുവായി വേവിച്ച മുട്ടയുടെയും കൂടെ ആണിത് വിളമ്പുന്നത്.
സിംഗപ്പൂരിൽ, ഈ വിഭവം സാധാരണയായി പ്രഭാതഭക്ഷണത്തിന് ഉപയോഗിക്കുന്നു.
യാ കുൻ കായ ടോസ്റ്റ്, കില്ലിനി കോപിടിയം, ബ്രെഡ്‌ടോക്കിന്റെ ടോസ്റ്റ് ബോക്‌സ് തുടങ്ങിയ ഭക്ഷണശാലാ ശൃംഖലകളിൽ വ്യാപകമായി ഇത് ലഭ്യമായതിനാൽ ഇത് കോപ്പി ടിയാം (കോഫി ഷോപ്പ്) സംസ്കാരവുമായി സംയോജിപ്പിച്ചു.
ചരിത്രം കായ ടോസ്റ്റ് മൃദുവായി വേവിച്ച മുട്ടയിൽ മുക്കുന്നു
മലേഷ്യൻ ഉപദ്വീപിൽ ഹൈനാനിൽ നിന്നും കുടിയേറിയ  കുടിയേറ്റക്കാരാണ് കായ കണ്ടുപിടിച്ചത്.
ചൈനീസ് ഭാഷയിൽ "കടലിന്റെ തെക്ക്" എന്നർത്ഥം വരുന്ന ഹൈനാൻ, തെക്ക്, ചൈനയുടെ തെക്ക് ഭാഗത്ത് സ്ഥിതി ചെയ്യുന്ന ഒരു ഉഷ്ണമേഖലാ ദ്വീപാണ്.
ബ്രിട്ടീഷ് കപ്പലുകളിൽ ജോലി ചെയ്യുന്ന ഹൈനാനികൾ ബ്രിട്ടീഷുകാർക്ക് പാചകക്കാരായി ജോലി ചെയ്യുമ്പോൾ ഇംഗ്ലീഷ് ടോസ്റ്റിനെ അവരുടെ അഭിരുചിക്കനുസരിച്ച് മാറ്റിയതാകാം.
അവർ ഫ്രൂട്ട് മാർമാലേഡുകൾക്ക് പകരം, തെക്കുകിഴക്കൻ ഏഷ്യയിൽ നിന്നുള്ള ഒരു പ്രാദേശിക ജാം ആയ കായ ഉപയോഗിച്ച് ടോസ്റ്റ് ഉണ്ടാക്കി തുടങ്ങി.
കാരണം ഫ്രൂട്ട് ജാമുകൾ പരദേശത്തിൽനിന്നു കൊണ്ടുവന്ന വിചിത്രമായ വിഭവമായി അവർ കണക്കാക്കിയത് കൊണ്ട് ആകും.
കൊളോണിയൽ ഭരണകാലത്ത്  ഫ്രൂട്ട് മാർമാലേഡുകൾ വളരെ ചെലവേറിയവ ആയിരുന്നു.
ഹൈനാനീസ് കുടിയേറ്റക്കാർ സ്ട്രെയിറ്റ് സെറ്റിൽമെന്റ് കാലഘട്ടത്തിൽ തുറമുഖങ്ങളിൽ നങ്കൂരമിട്ടിരുന്ന ബ്രിട്ടീഷ് കപ്പലുകളിൽ സേവനമനുഷ്ഠിക്കുമ്പോൾ , അവർ തയ്യാറാക്കിയ തരം രീതി സ്വീകരിച്ചാണ് കായാ ടോസ്റ്റ് സൃഷ്ടിച്ചതെന്ന് വിശ്വസിക്കപ്പെടുന്നു.
പാശ്ചാത്യ ഫ്രൂട്ട് ജാമുകൾക്ക് പകരമായി കായ ജാം കണക്കാക്കപ്പെട്ടിരുന്നു.
യാ കുൻ കായാ ടോസ്റ്റ് കോഫി ഷോപ്പ്
1919 ന്റെ തുടക്കത്തിൽ സിംഗപ്പൂരിൽ ഒരു ഹൈനീസ് കുടിയേറ്റക്കാരൻ ഖെങ് ഹോ ഹെങ് കോഫി ശൃംഖല സ്ഥാപിച്ചപ്പോൾ ഈ വിഭവം ആദ്യമായി വിളമ്പിയതായി അറിയപ്പെടുന്നു.
കുറച്ച് വർഷങ്ങൾക്ക് ശേഷം, 1944-ൽ, ഇപ്പോൾ യാ കുൻ കായ ടോസ്റ്റ് എന്നറിയപ്പെടുന്ന യാ കുൻ കോഫീസ്റ്റാൾ ശൃംഖല സിംഗപ്പൂരിൽ സ്ഥാപിതമായപ്പോൾ കായാ ടോസ്റ്റിന്റെ പ്രതാപകാലമായിരുന്നു.
മുൻകാലങ്ങളിൽ, ചൈനാ ടൗൺ, ബാലെസ്റ്റിയർ റോഡ് തുടങ്ങിയ ചില സ്ഥലങ്ങളിൽ മാത്രമേ പരമ്പരാഗത ലഘുഭക്ഷണ കടകൾ കാണാമായിരുന്നു.
എന്നിരുന്നാലും, സിംഗപ്പൂർ ടൂറിസം ബോർഡ് (എസ്ടിബി) വഴി തെരുവ് ഭക്ഷണവും കൊണ്ട് നടന്ന് വിറ്റ ഭക്ഷണവും സജീവമായി പ്രോത്സാഹിപ്പിക്കാൻ തുടങ്ങി.
1994-ൽ ആദ്യമായി അവർ സിംഗപ്പൂർ ഫുഡ് ഫെസ്റ്റിവൽ എന്ന പേരിൽ പരമ്പരാഗത ഭക്ഷണങ്ങളുടെ പരസ്യം ചെയ്യുന്നതിനായി ഒരു മാസത്തെ ഭക്ഷണമേള  നടത്തി.
പിന്നെ അത് അവർ എല്ലാ വർഷവും അതിന് ആതിഥേയത്വം വഹിക്കുവാൻ തുടങ്ങി .
പ്രത്യേകിച്ച് 2004-ൽ, സിംഗപ്പൂർ ടൂറിസം ബോർഡ് അതിന്റെ "യുണീക്_ലി സിംഗപ്പൂർ ഷോപ്പ് ഈറ്റ് ടൂർസ്" എന്നതിൽ കായ ടോസ്റ്റ് അവതരിപ്പിച്ചു.
ഇത് ഒരു പ്രാദേശിക ലഘുഭക്ഷണത്തിന്റെ പ്രതീകമായി അറിയപ്പെടുന്നു.
തെരുവോരങ്ങളിൽ സ്ഥിതി ചെയ്യുന്ന ഭക്ഷണം വിൽക്കുന്ന  വണ്ടികൾ ഹോക്കർ സെന്ററുകളിൽ സ്ഥാപിക്കുന്നതിനുള്ള സർക്കാർ ശ്രമങ്ങളും കായ ടോസ്റ്റ് ബിസിനസിനെ ഗണ്യമായി സഹായിച്ചു.
2005 ഡിസംബർ വരെ, സിംഗപ്പൂരിൽ കായ ടോസ്റ്റ് വിൽക്കുന്ന 70-ലധികം ഔട്ട്‌ലെറ്റുകൾ ഉണ്ട് - ഇൻറർനെറ്റിൽ ലിസ്റ്റ് ചെയ്യാത്തതോ വെബ്‌സൈറ്റ് ഇല്ലാത്തതോ ആയ ചെറിയ കോഫി ഷോപ്പുകൾ ഒഴികെ.
അതിനുശേഷം, കായ ടോസ്റ്റ് കഫേകളിലെ ഒരു സ്ഥിരം ഇനമായി മാറി.
മിക്കവാറും എല്ലാ ഹോക്കർ സെന്ററുകളിലും ഇത് കാണാം.
കായാ ടോസ്റ്റ്
കായ ടോസ്റ്റ് തയാറാക്കുന്ന രീതിയും രൂപവും മാറി.
പരമ്പരാഗത ചാർക്കോൾ ഗ്രില്ലുകൾക്ക് പകരം ഇലക്ട്രിക് ഗ്രില്ലുകളാണ് ഇപ്പോൾ വിൽപ്പനക്കാർ ഉപയോഗിക്കുന്നത്.
മുമ്പ്, ഹോക്കർ തൊഴിലാളികൾ വീട്ടിലുണ്ടാക്കിയ റൊട്ടി ഉപയോഗിക്കുമായിരുന്നു, എന്നാൽ ഇപ്പോൾ അവർ ഫാക്ടറികളിൽ നിന്ന് ബ്രെഡ് സപ്ലൈസ് ഓർഡർ ചെയ്യുന്നു.
രീതികളും ചേരുവകളും ലഘൂകരിച്ചിട്ടുണ്ടെങ്കിലും, ഇപ്പോഴും കാര്യമായി മാറാത്ത ഒരു കാര്യം കായ ജാം പുരടുന്നതാണ്.
പ്രശസ്ത റീട്ടെയിലർമാരിൽ ഉപയോഗിക്കുന്ന  യാ കുൻ കായ ടോസ്റ്റ്, കില്ലിനി കോപിതിയം തുടങ്ങിയ കായ സ്‌പ്രെഡുകൾ ഇപ്പോഴും പരമ്പരാഗത പാചകക്കുറിപ്പുകളിൽ നിന്നാണ് നിർമ്മിക്കുന്നത്.
ഉണ്ടാക്കുന്ന രീതി, മെനു, സമ്പദ്‌വ്യവസ്ഥ എന്നിവയിൽ ഉണ്ടായ മാറ്റങ്ങൾ പരമ്പരാഗത ഭക്ഷ്യ വിൽപ്പനക്കാരുടെ എണ്ണം കുറയുന്നതിലേക്ക് നയിച്ചിട്ടില്ലെന്നതും ശ്രദ്ധേയമായ കാര്യമാണ്.
പരമ്പരാഗത ഭക്ഷണത്തിൻ്റെ കാര്യത്തിൽ മൈക്രോ-സംരംഭകരുടെ വളർച്ചയെ സിംഗപ്പൂർ തടയുന്നില്ല.
2021 ജൂണിൽ, ദക്ഷിണ കൊറിയൻ കൺവീനിയൻസ് സ്റ്റോർ ശൃംഖലയായ CU അവരുടെ "സിംഗപ്പൂർ ഗൗർമെറ്റ് ട്രിപ്പ് സീരീസിന്റെ" ഭാഗമായി അവരുടെ എല്ലാ സ്റ്റോറുകളിലും കായ ടോസ്റ്റ് വിൽക്കാൻ തുടങ്ങിയതായി പ്രഖ്യാപിച്ചു.
2020ൽ യുനെസ്കോയുടെ അദൃശ്യമായ സാംസ്കാരിക പൈതൃക പട്ടികയിൽ ഹോക്കർ സംസ്കാരത്തെ ആലേഖനം ചെയ്തതിന്റെ സ്മരണയുടെ ഭാഗമായി, 2021-ൽ, മോണിറ്ററി അതോറിറ്റി ഓഫ് സിംഗപ്പൂർ (MAS) കായ ടോസ്റ്റും മറ്റ് പ്രാദേശിക വിഭവങ്ങളും ഉൾക്കൊള്ളുന്ന സ്മാരക നാണയങ്ങൾ പുറത്തിറക്കി, വ്യതിയാനങ്ങൾ
കായ ടോസ്റ്റിന്റെ ഒരു കഷണത്തിൽ സാധാരണയായി വെണ്ണയ്‌ക്കൊപ്പം മറ്റൊരു സാൻഡ്‌വിച്ച് ഉണ്ടാക്കുന്നു.
അതിൻ്റെ കൂടെ കാപ്പിയ്‌ക്കൊപ്പം രണ്ട് മൃദുവായി പുഴുങ്ങിയ മുട്ടയും സോയ സോസും വെളുത്ത കുരുമുളകും വിളമ്പുന്നു.
മലേഷ്യയിൽ, വെണ്ണയും കായയും ഉപയോഗിച്ച് തയ്യാറാക്കുന്ന റൊട്ടി ബക്കർ അല്ലെങ്കിൽ ടോസ്റ്റ് ചിലപ്പോൾ ഇംഗ്ലീഷിൽ "കായ ടോസ്റ്റ്" എന്ന് വിളിക്കപ്പെടുന്നു.
പോഷകാഹാരം മാക്രോ ന്യൂട്രിയന്റ് കോമ്പോസിഷൻ ഭക്ഷണം കാർബോഹൈഡ്രേറ്റ് (ഗ്രാം/100 ഗ്രാം) കൊഴുപ്പ് (ഗ്രാം/ഭാഗം) പ്രോട്ടീൻ (ഗ്രാം/ഭാഗം) മൊത്തം ഊർജ്ജം (kJ/ഭാഗം) കായ ടോസ്റ്റ് 46.0 17.6 7.3 1623
കായ ടോസ്റ്റിന്റെ ഒരു ഭാഗം (108.7 ഗ്രാം) സ്കെയിലിൽ ശരാശരി 49 സ്കോർ ഉള്ള കുറഞ്ഞ ഗ്ലൈസെമിക് ഇൻഡക്സ് (ജിഐ) ഭക്ഷണമായി തരം തിരിച്ചിരിക്കുന്നു.
ചേരുവകളും ഉണ്ടാക്കുന്ന രീതിയും
ബ്രെഡ് ഗ്രിൽ ചെയ്യണം.
ബ്രെഡ് ഗ്രിൽ ചെയ്യുകയോ ചട്ടിയിൽ ചൂടാക്കി  ടോസ്റ്റ് ചെയ്യുകയോ ആകാം.
തുടർന്ന് അതിൽ വെണ്ണ പുരട്ടണം.
തണുത്ത വെണ്ണയുടെ മുകളിൽ കായ ജാം പുരട്ടണം.
പാരമ്പര്യമനുസരിച്ച് ഹൈനാനീസ് പ്രഭാതഭക്ഷണം ആസ്വദിക്കാൻ, മൃദുവായി വേവിച്ച മുട്ട ഒരു പാത്രത്തിൽ പൊട്ടിച്ച് സോയ സോസും വെളുത്ത കുരുമുളകും ചേർത്ത് അത് കഴിക്കണം.
കായ ടോസ്റ്റ്  മുട്ടയിൽ ഉദാരമായി മുക്കി കഴിക്കണം.
ഇത് ഉടനടി വിളമ്പുന്നതാണ് നല്ലത്.
കഴിക്കുമ്പോൾ വെണ്ണ തണുത്തതായിരിക്കണം.
കായ ബജി ഇംഗ്ലീഷ് വിലാസം https://ml.wikipedia.org/wiki/Kaya_Bajji
ഒരു ലഘുഭക്ഷണമാണ് കായ ബജ്ജി .
പച്ച കായ് നീളത്തിൽ മുറിച്ച് കലക്കിയ കടലമാവിൽ മുക്കി എണ്ണയിൽ വറുത്തെടുക്കുന്നതാണ് ഈ വിഭവം.
സാധാരണ നേന്ത്രക്കായയോ ചെറുപഴങ്ങളുടെ കായയോ ഇതിനുപയോഗിക്കാറില്ല.
വണ്ണൻ കായ (പടത്തി) എന്ന് പ്രത്യേക ഇനം ആണ് ഇതിനുപയോഗിക്കുന്നത്.
കടലമാവിൽ അൽപ്പം കായം, ഉപ്പ്, ഒരിത്തിരി മുളക് പൊടി എന്നിവ ചേർത്ത് നീളത്തിൽ അരിഞ്ഞ വണ്ണൻ കായ അതിൽ മുക്കി വെളിച്ചെണ്ണയിൽ പെരിച്ചെടുക്കുന്നതാണ് കായ ബജി.
ചിത്രശാല മുറിച്ച് വച്ചിരിക്കുന്ന വണ്ണൻ കായ ഒപ്പം കടലമാവും വെളിച്ചെണ്ണയിൽ വറുക്കുന്നു ഇതും കാണുക Kaya_Bajji എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബജി മുളക് ബാജി
എണ്ണത്തിമിംഗിലം ഇംഗ്ലീഷ് വിലാസം https://ml.wikipedia.org/wiki/Sperm_whale
പല്ലുള്ള തിമിംഗിലങ്ങളിൽ ഏറ്റവും വലുതും എറ്റവും വലിയ ഇരപിടിയൻ ജീവിയുമാണ് എണ്ണത്തിമിംഗിലം ( Physeter macrocephalus ).
ഈ ഇനത്തിലെ  വളർച്ചയെത്തിയ ആൺതിമിംഗിലങ്ങൾ 16 മീറ്റർ മുതൽ 20 മീറ്റർ വരെ നീളം വെക്കാറുണ്ട്.
ഇവയുടെ ശരീരത്തിന്റെ മൂന്നിലൊന്നു ഭാഗം തലയായിരിക്കും.
ഇവയുടെ പ്രധാന ഭക്ഷണം സ്ക്വിഡ്ഡുകൾ അണ്.
സ്ക്വിഡ്ഡുകളെ പിടിക്കാനായി ഇവ സമുദ്രത്തിൽ 2250 മീറ്റർ ആഴത്തിൽ വരെ ഊളിയിട്ടെത്തും.
ഇരപിടിക്കാനായി ഇവയേക്കാൾ ആഴത്തിലെത്തുന്നത് കുവിയേഴ്സ് ബീക്ഡ് വേൽ (Cuvier's beaked whale) എന്ന തിമിംഗിലങ്ങൾ മാത്രമാണെന്നാണ് കണ്ടെത്തിയിട്ടുള്ളത്.
.230 ഡെസിബൽ വരെ ഉച്ചത്തിൽ ഇവയുണ്ടാക്കാറുള്ള ക്ലിക്ക് ശബ്ദങ്ങൾ ശബ്ദപ്രതിദ്ധ്വനിയുപയോഗിച്ച് ഇരകളെ കണ്ടെത്താനും തമ്മിൽതമ്മിൽ ആശയവിനിമയം ചെയ്യാനുമുള്ള ഉപാധിയാണെന്ന് കണ്ടെത്തിയിട്ടുണ്ട് .
ഭൂമിയിലെ ഏതൊരു ജീവിയും ഉണ്ടാക്കുന്നതിൽ ഏറ്റവും ഉച്ചത്തിലുള്ള ശബ്ദമാണ് ഇത്.
ഏറ്റവും വലിയ തലച്ചോർ വലിപ്പമുള്ള ഇവക്ക് 60 വയസ്സ് വരെ ആയുസ്സുണ്ട് .
സമുദ്രങ്ങളിൽ മിക്കവാറും എല്ലായിടത്തും ഇവ കാണപ്പെടുന്നു.
പെൺതിമിംഗിലങ്ങളും, പത്തുവർഷം പ്രായമാകുന്നതു വരെയുള്ള കുഞ്ഞുങ്ങളും ഒരുമിച്ചാണ് കഴിഞ്ഞുകൂടുക.
കുട്ടികളെ പരിരക്ഷിക്കുന്നതിൽ പെൺതിമിംഗിലങ്ങൾ സാമൂഹ്യത്തോരവാദിത്തം കാണിക്കുന്നു.
പ്രസവങ്ങൾക്കിടയിലെ കാലാവധി നാല് മുതൽ ഇരുപതു വരെ വർഷമാകാം.
പ്രായപൂർത്തിയാകുമ്പോൾ ആൺതിമിംഗിലങ്ങൾ സാധാരണ ഒറ്റക്കാണ് ജീവിക്കുന്നത്.
ഇണചേരാൻ മാത്രം അവ കൂട്ടങ്ങളിലെത്തുന്നു.
പ്രായപൂർത്തിയായ ഒരു എണ്ണത്തിമിംഗിലത്തിനെ ഇരയാക്കുന്ന ജീവികൾ സമുദ്രത്തിലില്ല.
പക്ഷേ കുഞ്ഞുങ്ങളേയും പ്രായം കൊണ്ടോ മറ്റോ ക്ഷീണിതരായവരേയും കൊലയാളി തിമിംഗിലങ്ങൾ കൂട്ടം ചേർന്ന് ആക്രമിക്കാറുണ്ട്.
എണ്ണത്തിമിംഗിലങ്ങളുടെ തലക്കകത്ത് സ്പേർമാസെറ്റി എന്നു പേരുള്ള എണ്ണമയമുള്ള ഒരു വസ്തു ധാരാളമായി കാണപ്പെടാറുണ്ട്.
അതിൽ നിന്നാണ് ഇവക്ക് ഈ പേർ കിട്ടിയിട്ടുള്ളത്.
എണ്ണവിളക്കുകളിലും മെഴുകുതിരികളായും, യന്ത്രങ്ങളിൽ അയവുപദാർത്ഥമായും സ്പെർമാസെറ്റി ഉപയോഗിക്കപ്പെടുന്നു.
ഇവയുടെ ദഹനവ്യൂഹത്തിൽ നിന്ന് മലത്തിലൂടെയോ ഛർദ്ദിച്ചോ പുറത്തുവരാറുള്ള ആംബർഗ്രീസ് എന്ന പദാർത്ഥം  സുഗന്ധം തരുന്ന സെന്റുകളും മറ്റുമുണ്ടാക്കാൻ ഇപ്പോഴും ഉപയോഗിക്കാറുണ്ട്.
സമുദ്രത്തിലെ പടുകൂറ്റന്മാരായതുകൊണ്ട് പലപ്പോഴും ഇവ തിമിംഗിലവേട്ടക്കാരിൽ നിന്ന് രക്ഷപ്പെട്ടുപോരാറുണ്ട്.
ഇതുകൂടി കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Wikimedia Commons has media related to Physeter macrocephalus .
വിക്കിസ്പീഷിസിൽ Physeter macrocephalus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
എണ്ണശ്ശേരി മലനട
കൗരവരിൽ ദുശ്ശാസനനെ പൂജിക്കുന്ന ക്ഷേത്രമാണ്എണ്ണശ്ശേരി മലനട ക്ഷേത്രം.
കൊല്ലം ജില്ലയിലെ കുന്നത്തൂർ താലൂക്കിൽ ശൂരനാട് വടക്ക് ഗ്രാമപഞ്ചായ ത്തിൽസ്ഥിതി ചെയ്യുന്നു.
എണ്ണശ്ശേരി മലനട ദക്ഷിണേന്ത്യയിലെ ഏക ദുശ്ശാസനൻക്ഷേത്രമാണ്.
ശ്രീകോവിലോ വിഗ്രഹമോ ഇല്ലാത്ത ക്ഷേത്രം കൂടിയാണിത്.
ക്ഷേത്രത്തിന്റെ ഐതിഹ്യം മഹാഭാരതകഥയുമായി ബന്ധപ്പെട്ടതാണ്.
പാണ്ഡവർ ഇവിടുത്തെ വനങ്ങളിലുണ്ടാവുമെന്നു കരുതി  തേടിയെത്തിയ ദുര്യോധനനും കൂട്ടരും ഇവിടെ വിശ്രമിച്ചുവെന്നും ദാഹാർത്തരായ അവർക്ക് ഒരു കുറവസ്ത്രീ മധുചഷകം നൽകി സൽക്കരിച്ചുവെന്നും സംപ്രീതനായ കൗരവരാജാവ് 101 ഏക്കർ നൽകി അനുഗ്രഹിച്ചുവെന്നതുമാണു കൂടുതൽ പ്രചാരം സിദ്ധിച്ച കഥ.
നിഴൽക്കൂത്തിൽ പാണ്ഡവരെ വകവരുത്തുവാൻ നിയോഗിക്കപ്പെട്ട, ഭാരതമലയന്റെ വാസസ്ഥാനമായിരുന്നു ഇതെന്നും പറയപ്പെടുന്നുണ്ട്.
കൊല്ലം, ആലപ്പുഴ,  പത്തനംതിട്ട ജില്ലകളിലായി മറ്റു കൗരവപ്രമുഖരുടെയും മലനട ക്ഷേത്രങ്ങളുണ്ട്.
കൊല്ലം ജില്ലയിൽത്തന്നെ, ശൂരനാടു വടക്ക് എണ്ണശ്ശേരി മലനടയും കുന്നിരാടത്തു മലനടയും ദുശ്ശാസനന്റെയും ദുശ്ശളയുടെയും പ്രതാപംപേറുന്ന ക്ഷേത്രങ്ങളാണ്.
കൗരവരെക്കൂടാതെ അംഗരാജാവായ കർണ്ണനും മാതുലനായ ശകുനിക്കും പ്രത്യേക ക്ഷേത്രങ്ങളുണ്ട്.
ഭീഷ്മർക്കും ദ്രോണർക്കും ആരാധനാലയങ്ങളുണ്ട്.
കർണ്ണക്ഷേത്രം, പെരുവിരുത്തിയിൽ പ്രിയമിത്രം ദുര്യോധനനടുത്തുതന്നെയെങ്കിൽ സമീപപ്രദേശമായ പുത്തൂരിനടുത്ത മായക്കോടാണ് ശകുനിയെ ആരാധിക്കുന്ന ക്ഷേത്രം.
പെരുവിരുത്തി മലനടയിലെ കലശം, വെടിവഴിപാടു തുടങ്ങിയവയ്ക്ക് അവകാശമുള്ള ക്ഷേത്രമാണു കെട്ടുങ്ങൽ.
തൂക്കം, കളരിയഭ്യാസം തുടങ്ങിയവയ്ക്ക് അവകാശമുള്ളതും മാതൃസ്ഥാനം (ഗാന്ധാരീ സങ്കല്പം) ഉള്ളതുമായ ഗുരുക്കൾശ്ശേരിൽ മലനടയിൽ നിന്നാണു ക്ഷേത്രപരികർമ്മിയായ 'ഊരാളി' ഉത്സവനൊയമ്പ് എടുക്കുന്നത്.
കൊല്ലം, പത്തനംതിട്ട, ആലപ്പുഴ ജില്ലകളിലായി വിഭജിക്കപ്പെട്ട്, കടമ്പനാടു വടക്ക് കുണ്ടോം മലനട, പുലിപ്പാറമലയിലെ കുറുമ്പകര മലനട, ഐവർകാല കിഴക്കു പൂമല മലനട കൂടാതെ നൂറനാട്, താമരക്കുളം, പവിത്രേശ്വരം ഭാഗങ്ങളിലെ മലനടകൾ ഇങ്ങനെ 101 കുന്നുകളിലായി ഒട്ടനവധി മലനടകളുണ്ട്.
എണ്ണശ്ശേരി മലനടയിലെ കെട്ടുത്സവം ഏറെ പ്രശസ്തമാണ്.
ഉൽസവത്തിനു ഭാരമേറിയ മലക്കുട പേറി, കച്ചയുടുത്ത്, ഊരാളൻ തുള്ളിയിറങ്ങുമ്പോൾ കെട്ടുകാഴ്ചകൾ നിരക്കുന്നു.
കെട്ടുകാളകളാണു പ്രധാന ഉത്സവക്കാഴ്ചകൾ ചരിത്രം
വിഗ്രഹങ്ങളോ ശ്രീകോവിലോ ഈ ക്ഷേത്രത്തിലില്ല.
അവലംബം പുറം കണ്ണികൾ Facebook Page of Malanada Temple അമൃത ടിവിയിലെ പ്രശസ്തമായ ഉദയാമൃതം 28 th ഫെബ്രുവരി 2016 പരിപാടിയിൽ എണ്ണശ്ശേരി മലനട ക്ഷേത്രത്തെക്കുറിച്ചു വിശദവിവരങ്ങളുണ്ട്.
https://www.youtube.com/watch?v=uZROBNXeAmE
എതിനൈലീസ്റ്റ്രാഡൈയോൾ
എതിനൈലീസ്റ്റ്രാഡൈയോൾ (EE) ഒരു ഈസ്ട്രജൻ മരുന്നാണ്ഇ.
ഇംഗ്ലീഷ്ത്: Ethinylestradio l ഇത് പ്രൊജസ്റ്റിനുമായി സംയോജിച്ച് ജനന നിയന്ത്രണ ഗുളികകളിൽ വ്യാപകമായി ഉപയോഗിക്കുന്നു.
മുൻകാലങ്ങളിൽ, ആർത്തവവിരാമ ലക്ഷണങ്ങൾ, ഗൈനക്കോളജിക്കൽ ഡിസോർഡേഴ്സ്, ചില ഹോർമോൺ സെൻസിറ്റീവ് ക്യാൻസറുകൾ തുടങ്ങിയ വിവിധ സൂചനകൾക്കായി EE വ്യാപകമായി ഉപയോഗിച്ചിരുന്നു.
ഇത് സാധാരണയായി വായിലൂടെയാണ് എടുക്കുന്നത്, പക്ഷേ ഇത് ഒരു പാച്ച് ആയും യോനിയിൽ വളയമായും ഉപയോഗിക്കുന്നു.
EE യുടെ പൊതുവായ പാർശ്വഫലങ്ങളിൽ സ്തനങ്ങളുടെ മൃദുത്വവും വലുതാക്കലും, തലവേദന, ദ്രാവകം നിലനിർത്തൽ, ഓക്കാനം എന്നിവ ഉൾപ്പെടുന്നു.
പുരുഷന്മാരിൽ, EE കൂടാതെ സ്തനവളർച്ച, പൊതുവെ സ്ത്രീവൽക്കരണം, ഹൈപ്പോഗൊനാഡിസം, ലൈംഗിക അപര്യാപ്തത എന്നിവയ്ക്ക് കാരണമാകും.
രക്തം കട്ടപിടിക്കൽ, കരൾ തകരാറ്, ഗർഭാശയ ക്യാൻസർ എന്നിവ അപൂർവവും എന്നാൽ ഗുരുതരവുമായ പാർശ്വഫലങ്ങളാണ്.
EE ഒരു ഈസ്ട്രജൻ ആണ്, അല്ലെങ്കിൽ ഈസ്ട്രജൻ റിസപ്റ്ററുകളുടെ ഒരു അഗോണിസ്റ്റ് ആണ്, എസ്ട്രാഡിയോൾ പോലെയുള്ള ഈസ്ട്രജന്റെ ജൈവ ലക്ഷ്യം.
ഇത് എസ്ട്രാഡിയോളിന്റെ ഒരു സിന്തറ്റിക് ഡെറിവേറ്റീവ് ആണ്, ഒരു സ്വാഭാവിക ഈസ്ട്രജൻ, അതിൽ നിന്ന് വ്യത്യസ്ത രീതികളിൽ വ്യത്യാസമുണ്ട്.
എസ്ട്രാഡിയോളുമായി താരതമ്യപ്പെടുത്തുമ്പോൾ, EE വായിലൂടെ എടുക്കുമ്പോൾ ജൈവ ലഭ്യത വളരെയധികം മെച്ചപ്പെടുത്തി, ഉപാപചയ പ്രവർത്തനത്തെ കൂടുതൽ പ്രതിരോധിക്കും, കൂടാതെ കരൾ, ഗർഭപാത്രം തുടങ്ങിയ ശരീരത്തിന്റെ ചില ഭാഗങ്ങളിൽ താരതമ്യേന വർദ്ധിച്ച ഫലങ്ങൾ കാണിക്കുന്നു.
ഈ വ്യത്യാസങ്ങൾ എസ്ട്രാഡിയോളിനേക്കാൾ ജനന നിയന്ത്രണ ഗുളികകളിൽ ഉപയോഗിക്കുന്നതിന് EE യെ കൂടുതൽ അനുകൂലമാക്കുന്നു, എന്നിരുന്നാലും രക്തം കട്ടപിടിക്കാനുള്ള സാധ്യതയും മറ്റ് ചില അപൂർവ പ്രതികൂല ഫലങ്ങളും വർദ്ധിക്കുന്നു.
റഫറൻസുകൾ ↑ 1 2 ↑ ↑ ↑ ↑ 1 2 1 2 3 4 5 6 7 8 9 10 1 2 1 2 3 ↑ ↑
എണ്ണച്ചായ ചിത്രകല ഇംഗ്ലീഷ് വിലാസം https://ml.wikipedia.org/wiki/Oil_painting Mona Lisa , Leonardo da Vinci , c. 1503–06
ഉണങ്ങുന്ന എണ്ണയിൽ ചാലിച്ച നിറങ്ങൾ കൊണ്ട് ചിത്രം വരയ്ക്കുന്ന രീതിയാണ് എണ്ണച്ചായ ചിത്രകല .
സാധാരണ ഉപയോഗിക്കുന്ന ഉണങ്ങുന്ന എണ്ണകളാണ്, ലിൻസീഡ് എണ്ണ, പോപ്പിച്ചെടിയുടെ എണ്ണ.
വാൾനട്ട് എണ്ണ, സാഫ്ലൊവെർ എണ്ണ എന്നിവ.
വ്യത്യസ്തമായ എണ്ണകൾ എണ്ണച്ചായത്തിനു മഞ്ഞ നിറക്കുറവ്, വിവിധ ഉണങ്ങൽ സമയങ്ങൾ എന്നിങ്ങനെ വ്യത്യസ്ത ഗുണങ്ങൾ നൽകുന്നു.
പെയിന്റുകളുടെ തിളക്കം അവയിലടങ്ങിയ എണ്ണകളുടെ ഗുണമനുസരിച്ചു വ്യത്യാസപ്പെട്ടിരിക്കും.
ഒരു കലാകാരൻ ആവശ്യമായ എഫെൿറ്റ് ലഭിക്കാനായി ഒരു ചിത്രത്തിൽ തന്നെ വിവിധയിനം എണ്ണകൾ ആവശ്യാനുസരണം ഉപയോഗിക്കേണ്ടിവരുന്നു.
ഉപയോഗിക്കുന്ന മാധ്യമത്തിനനുസരിച്ച് വിവിധ നിറങ്ങൾ വ്യത്യസ്ത യോജിപ്പു കാണിക്കുന്നു.
നിറങ്ങൾ റെസിനുകളുമായി ചേർത്ത് തിളപ്പിച്ച് വാർണീഷ് നിർമ്മിക്കുന്നു.
ഇത് തിളക്കത്തിനും കാരണമാകുന്നു.
അഞ്ചാം നൂറ്റാണ്ടിനും പത്താം നൂറ്റാണ്ടിനുമിടയിൽ ബുദ്ധമതക്കാരായ ഇന്ത്യക്കാരും ചൈനക്കാരുമായ ചിത്രകാരന്മാരാണ് പടിഞ്ഞാറൻ അഫ്ഗാനിസ്ഥാനിൽ ആദ്യമായി എണ്ണച്ചായ ചിത്രങ്ങൾ വരയ്ക്കാൻ ആരംഭിച്ചത്.
പക്ഷെ, ഇതിനു 15ആം നൂറ്റാണ്ടുവരെ പ്രചാരണം ലഭിച്ചില്ല.
മധ്യകാലഘട്ടമായപ്പോഴേയ്ക്കും പാശ്ചാത്യരാജ്യങ്ങളിലേയ്ക്ക് ഐ വിദ്യ എത്തിപ്പെട്ടു.
ഉത്തര യൂറോപ്പിലെ ആദ്യകാല നെതെർലാന്റിയം ചിത്രരചനയിൽ ഇതുപയോഗിക്കാൻ ആരംഭിച്ചു.
നവോത്ഥാനകാലഘട്ടത്തിൽ യൂറോപ്പിലാകമാനം ചിത്രകലയിൽ മാറ്റങ്ങളുണ്ടായി.
അന്നു യൂറോപ്പിൽ പ്രചാരമുണ്ടായിരുന്ന ടെമ്പറാ ചിത്രകലയെ പൂർണ്ണമാായി എണ്ണച്ചായാ ചിത്രകല കീഴടക്കി.
അടുത്ത കാലത്തായി ജലവുമായി കൂട്ടിക്കലർത്താൻ കഴിയുന്ന എണ്ണച്ചായങ്ങൾ പ്രചുരപ്രചാരമായിക്കഴിഞ്ഞു.
ഇതു പരമ്പരാഗതമായി ഉപയോഗിച്ചുവരുന്ന എണ്ണകളെ  മറ്റാനിടയാക്കിവരുന്നു.
ഇത്തരം ജലത്തിൽ ലയിക്കുന്ന എണ്ണച്ചായങ്ങളിൽ ഒരു തരം എമൽസിഫൈയർ അടങ്ങിയിട്ടുണ്ട്.
ഇതു ജലം ചേർക്കുമ്പോൾ അവ കട്ടികുറഞ്ഞ് ജലത്തിൽ ലയിക്കാൻ സഹായിക്കുന്നു.
അയതിനാൽ 1 മുതൽ 3 ദിവസത്തിനകം ചിത്രം ഉണങ്ങാൻ സഹായിക്കുന്നു.
എന്നാൽ പരമ്പരാഗതമായി ഉപയോഗിക്കുന്ന എണ്ണകൾ 1 മുതൽ 3 ആഴ്ച്ചകൾ കൊണ്ടേ ഉണങ്ങൂ.
സങ്കേതങ്ങൾ (Techniques)
പരമ്പരാഗത എണ്ണച്ചായചിത്രകലാ സങ്കേതത്തിൽ ചിത്രകാരൻ ചാർക്കോൾ കൊണ്ടോ നേർപ്പിച്ച നിറം കൊണ്ടോ കാൻവാസിൽ സ്കെച്ച് ചെയ്താണ് വര തുടങ്ങുന്നത്.
ചായങ്ങൾ ലിൻസീഡ് എണ്ണയിൽ ആണു സാധാാരണ എണ്ണച്ചായങ്ങൾ കലക്കുന്നത്.
മിനെരൽ സ്പിർറ്റുകളോ മറ്റോ ഉപയോഗിച്ചുള്ള തിന്നറും തയ്യാറാക്കേണ്ടതുണ്ട്.
ഇതുപയോഗിച്ചുവേണം ഈ ചായക്കൂട്ട് നേർപ്പിക്കാനും ബ്രഷുകൾ വൃത്തിയാക്കാനും.
ഇവ വേഗത്തിലോ സാവധാനത്തിലോ ആവാം ഉണങ്ങുന്നത്.
എണ്ണച്ചായം ഒരു പ്രതലത്തിൽ പല അട്ടികളായി ഒന്നിനുമുകളിൽ മറ്റൊന്നായാണു തേച്ചുപിടിപ്പിക്കുന്നത്.
ഓരോ അടുക്കിനും മുകളിലായി തേക്കുന്ന ചായത്തിന്റെ പാളിയിൽ അടിയിലുള്ളതിനേക്കാൾ കൂടുതൽ എണ്ണ ചേർത്തിരിക്കും.
ഇതു ശരിയായ വിധം ഉണങ്ങുന്നതുനു സഹായിക്കും.
ഓരോ പുതുതായി തേച്ചുപിടിപ്പിക്കുന്ന പാളിയിലും എണ്ണയുടെ അളവു കുറവാണെങ്കിൽ, അവസാന ചിത്രത്തിൽ പൊട്ടൽ വീഴുകയും പാളികളായി ഇളകിപ്പോകുകയും ചെയ്യും.
എന്നാൽ മുകളിൽ പറഞ്ഞ രീതി അവലംബിച്ചാലും ചിത്രം നിലനിൽക്കണമെന്നില്ല.
ഈ ചിത്രത്തിലുപയോഗിച്ചിരിക്കുന്ന എണ്ണകളുടെ ഗുണവും തരവും അനുസരിച്ചിരിക്കും അതിന്റെ ഗുണനിലവാരം.
എണ്ണച്ചായചിത്രനിർമ്മാണത്തിൻ ചൂടാക്കാത്ത മെഴുക് , റെസിനുകൾ , വാർണീഷുകൾ തുടങ്ങി മറ്റനേകം മാധ്യമങ്ങളും ഉപയോഗിച്ചുവരുന്നു.
ഇത്തരം മറ്റു മാധ്യമങ്ങൾ ചരിത്രം Self-portrait of Rembrandt , 1630.
An example of oil painting on copper.
അഫ്ഗാനിസ്താനിലാണ് യൂറോപ്പിനേക്കാൾ മുൻപ് എണ്ണച്ഛായ ചിത്രരചന ആരംഭിച്ചത് എന്നതിന് തെളിവുണ്ട്.
യൂറോപ്പിൽ ടെമ്പറ രീതിയിലുള്ള ചിത്ര രചന സ്വതന്ത്രമായി കണ്ടുപിടിച്ചതാണത്രെ.
ചിത്രം വരയ്ക്കാൻ ആവശ്യമായ ചേരുവകൾ Flax seed is the source of linseed oil.
നാരുവിളയായ ഫ്ലാക്സ് വിത്തുകളിൽ നിന്നും  ലിൻസീഡ് എണ്ണ.
എണ്ണച്ഛായ ചിത്രകലയ്ക്കുള്ള ലിനനും ഈ ഫ്ലാക്സ് ചെടിയിൽ നിന്നുമാണ് ലഭിക്കുന്നത്.
എണ്ണച്ചായചിത്രരചനയ്ക്കുള്ള മുന്നൊരുക്കം പ്രവർത്തനരീതി പ്രശസ്തമായ എണ്ണച്ചായ ചിത്രങ്ങൾക്ക് ഉദാഹരണങ്ങൾ ഇതും കാണുക അവലംബം
എണ്ണത്തുള്ളി പരീക്ഷണം ഇംഗ്ലീഷ് വിലാസം https://ml.wikipedia.org/wiki/Oil_drop_experiment മില്ലിക്കൻ എണ്ണത്തുള്ളി പരീക്ഷണം നടത്തിയ ഉപകരണം
1909ൽ റോബർട്ട് എ മില്ലിക്കനും ഹാർവി ഫ്ലെച്ചറും കൂടി അടിസ്ഥാന വൈദ്യുത ചാർജ്ജ് അഥവാ ഒരു ഇലക്ട്രോണിന്റെ ചാർജ്ജ് നിർണ്ണയിക്കാൻ നടത്തിയ പരീക്ഷണമാണ് മില്ലിക്കൻ എണ്ണത്തുള്ളി പരീക്ഷണം .
രണ്ടു തിരശ്ചീനമായി സ്ഥിതിചെയ്യുന്ന ലോഹ ഇലക്ട്രോഡുകളുടെ ഇടയിലൂടെ സഞ്ചരിക്കുന്ന തീരെച്ചെറിയ എണ്ണത്തുള്ളികളെ നിരീക്ഷിച്ചാണ് ഈ പരീക്ഷണം നടത്തിയത്.
ആദ്യമേ ഇലക്ട്രോഡുകൾക്കിടയിൽ ഇലക്ട്രിക് ഫീൽഡ് ഇല്ലാതെ ഈ എണ്ണത്തുള്ളികളെ സഞ്ചരിക്കാൻ വിടുന്നു അവയുടെ ടെർമിനൽ പ്രവേഗം കണക്കുകൂട്ടുന്നു.
ഈ ടെർമിനൽ പ്രവേഗം ഗുരുത്വ ബലത്തിന് തുല്യമായിരിക്കും.
ഈ ഗുരുത്വബലം തുള്ളിയുടെ ആരത്തിനും പിണ്ഡത്തിനും ആനുപാതികമായിരിക്കും.
ഇത് എണ്ണയുടെ സാന്ദ്രതയും ഉപയോഗിച്ച് കണ്ടെത്താം.
പിന്നീട് ഇലക്ട്രോഡുകൾക്കിടയിൽ വോൾട്ടേജ് നൽകുന്നു.
എണ്ണത്തുള്ളികൾ ഒരു മെക്കാനിക്കൽ സംതുലനത്തിൽ നിലനിൽക്കുന്ന രീതിയിൽ വൈദ്യുത ഫീൽഡ് ക്രമീകരിക്കുന്നു.
അപ്പോൾ തുള്ളിയിൽ അനുഭവപ്പെടുന്ന ഗുരുത്വബലവും വൈദ്യുത ബലവും സംതുലനത്തിലായിരിക്കും.
ഗുരുത്വബലവും വൈദ്യുത ഫീൽഡിന്റെ അളവും ഉപയോഗിച്ച് മില്ലിക്കനും ഫ്ലെച്ചറും എണ്ണത്തുള്ളിയുടെ ചാർജ്ജ് കണ്ടുപിടിച്ചു.
അനേകം എണ്ണത്തുള്ളികൾ ഉപയോഗിച്ച് ഈ പരീക്ഷണം ആവർത്തിക്കുകയും അതിൽനിന്നും എണ്ണത്തുള്ളികളുടെ ചാർജ്ജുകൾ ഒരു പ്രത്യേക സംഖ്യയുടെ ഗുണിതങ്ങളാണെന്ന് തെളിയിക്കുകയും ചെയ്തു.
ആ വില 1.5924(17)×10−19 കൂളോം ആണെന്ന് കണ്ടെത്തി.
ആധുനിത ശാസ്ത്രത്തിൽ സ്വീകരിക്കപ്പെട്ടിട്ടുള്ള അടിസ്ഥാന ചാർജ്ജിന്റെ വിലയായ 1.602176487(40)×10−19 കൂളോം ആയി 1% ത്തിന്റെ വ്യത്യാസംമാത്രമേ ഈ വിലക്ക് സംഭവിച്ചിട്ടുള്ളു.
ഈ വില ഒരു ഇലക്ട്രോണിന്റെ ചാർജ്ജ് ആയി സ്വീകരിക്കപ്പെട്ടിരിക്കുന്നു.
എണ്ണപ്പന ഇംഗ്ലീഷ് വിലാസം https://ml.wikipedia.org/wiki/Oil_palm
ഭക്ഷ്യ എണ്ണയായ പനയെണ്ണ അഥവാ പാമോയിൽ (Palm oil) നിർമ്മിക്കാനുപയോഗിക്കുന്ന പനയാണ്‌ എണ്ണപ്പന .
എണ്ണപ്പനയുടെ കായിൽ നിന്നുമാണ്‌  എണ്ണ ഉല്പ്പാദിപ്പിക്കുന്നത്.
പനങ്കായുടെ തോട് ആട്ടിയെടുക്കുന്ന എണ്ണയാണ് പാചക ആവശ്യങ്ങൾക്കുപയോഗിക്കുന്നത്.
കായ്ക്കുള്ളിലെ കുരു ആട്ടിയെടുക്കുന്ന എണ്ണ മറ്റ് മൂല്യവർദ്ധിത ഉലപന്നങ്ങൾ ഉണ്ടാക്കുന്നതിനുപയോഗിക്കുന്നു.
എണ്ണപ്പന കേരളത്തിൽ കൃഷി ചെയ്യപ്പെടുന്നുണ്ട്.
മലേഷ്യ , സിംഗപ്പൂർ തുടങ്ങിയ രാജ്യങ്ങളിലാണിത് വ്യാപകമായുള്ളത്.
കാലാവസ്ഥയും മണ്ണും
കുറഞ്ഞത് അഞ്ചു മണിക്കൂർ സൂര്യപ്രകാശം ലഭിക്കുന്നതും ഉയർന്ന താപനില (30-32°സെൽഷ്യസ്) ഉള്ളതുമായ പ്രദേശങ്ങളിലാണ് എണ്ണപ്പന നന്നായി വളരുന്നത്.
വർഷത്തിൽ ഇരുനൂറോ അതിലതികമോ സെൻറിമീറ്റർ മഴ ലഭിക്കുന്ന സ്ഥലങ്ങളിലും വിവിധ തരം മണ്ണുകളിലും എണ്ണപ്പന വളർത്താം.
രണ്ടു മുതൽ നാല് മാസം വരെ വരൾച്ചയുണ്ടായാലും ചെറുത്തുനിൽക്കാൻ ഈ വിളയ്ക്കു കഴിയും.
പൂർണ വളർച്ചയെത്തിയ പനയ്ക്ക് വെള്ളക്കെട്ടിനെ ഒരു പരിധി വരെ അതിജീവിക്കാൻ കഴിയുമെങ്കിലും സ്ഥിരമായി വെള്ളക്കെട്ടുള്ള പ്രദേശങ്ങളും കടുപ്പമുള്ള ചെങ്കൽ മണ്ണും മണൽ പ്രദേശങ്ങളും യോജിക്കില്ല.
തരിശ് കിടക്കുന്ന നെൽപ്പാടങ്ങളിൽ മണ്ണ് കൂന കൂട്ടിയും എണ്ണപ്പന നടാറുണ്ട്.
ഒരു വർഷം ഒരു മരത്തിന് ആവശ്യമായ രാസവളത്തിൻറെ തോത് (ഗ്രാമിൽ) പാകജനകം ഭാവഹം ക്ഷാരം ഒന്നാം വർഷം 400 200 400 രണ്ടാം വർഷം 800 400 800 മൂന്നാം വർഷം മുതൽ 1200 600 1200
മഗ്നീഷ്യത്തിൻറെ അഭാവം കൊണ്ടുള്ള ലക്ഷണങ്ങൾ കാണുകയാണെങ്കിൽ മാത്രമേ മഗ്നീഷ്യം നൽകേണ്ടതുള്ളൂ.
രാസവളങ്ങൾ രണ്ടു തുല്യ ഗഡുക്കളായി മെയ്‌ മാസത്തിലും സെപ്റ്റംബറിലും ചേർക്കാം.
രണ്ടു മീറ്റർ ചുറ്റളവിൽ എടുത്തിട്ടുള്ള തടങ്ങളിൽ വളം വിതറി ചെറിയ തോതിൽ മണ്ണ് കൊത്തിയിളക്കണം.
ജൈവാംശം കുറവുള്ള മണ്ണിൽ പച്ചില വളമോ, ജൈവവളമോ ചേർക്കുന്നത് ഫലപ്രദമാണ്.
കീടബാധയും രോഗങ്ങളും നിയന്ത്രണവും കീടങ്ങൾ കൊമ്പൻ ചെല്ലി
പ്രധാന തണ്ടിന്റെ മൃദുകോശങ്ങൾ തിന്നു നശിപ്പിക്കുന്നതു വഴി കൂമ്പിനും, തളിരിനും, മറ്റ് ഓലകൾക്കും കടുത്ത നാശമുണ്ടാക്കുന്ന ഒരു കീടമാണ് കൊമ്പൻ ചെല്ലി .
തോട്ടം വൃത്തിയാക്കി ചെല്ലി പെരുകാൻ സാധ്യതയുള്ള സ്ഥലങ്ങൾ ഒഴിവാക്കുക എന്നതാണ് നിയന്ത്രണത്തിന് അത്യാവശ്യമായ സംഗതി.
ഒരു പ്രത്യേകതരം വൈറസിനെ (Baculovirus oryctes) ക്കൊണ്ടും ഈ കീടത്തെ നിയന്ത്രിക്കാൻ കഴിയും.
ചെമ്പൻ ചെല്ലി
എണ്ണപ്പനയുടെ പ്രധാന കീടമാണ്‌ ചെമ്പൻചെല്ലി .
ഓലവെട്ടിയതിനുശേഷം അവശേഷിക്കുന്ന ഞെട്ടിലോ മറ്റ് മുറിവുള്ള ഭാഗങ്ങളിലോ ഇവ മുട്ടയിടും.
മുട്ട വിരിഞ്ഞിറങ്ങുന്ന പുഴുക്കൾ ഉള്ളിലേയ്ക്ക്‌ തുറന്ന്‌ മണ്ടയിലെത്തി മൃദുവായ ഭാഗങ്ങൾ തിന്നുന്നു.
കീടാക്രമണമുള്ള പനകൾ വാടുകയും മഞ്ഞളിപ്പിൻറെ ലക്ഷണങ്ങൾ കാണിക്കുകയും ശക്തിയായ കാറ്റിൽ ഓലകൾ ഒടിയുകയും ചെയ്യും.
ആദ്യഘട്ടത്തിൽത്തന്നെ കീടാക്രമണം കണ്ടെത്താൻ സാധിച്ചാൽ 0.2% വീര്യമുള്ള കാർബാറിൽ ഉപയോഗിച്ച് ഫലപ്രദമായി നിയന്ത്രിക്കാം.
കാക്കകളും, നാടൻ മൈനകളുമാണ് പനങ്കുലയ്ക്ക് നാശം വരുത്തുന്നത്.
ഇവ കായ്കളുടെ പുറംഭാഗം ഭക്ഷിക്കും.
കായ്‌ പിടിച്ച് 150 ദിവസം കഴിയുമ്പോൾ വലകൊണ്ട് കുല മൂടുന്നത് ഇവയുടെ ആക്രമണം മൂലമുണ്ടാകുന്ന നഷ്ടം കുറയ്ക്കുന്നതിന് സഹായിക്കും.
പക്ഷികളെ വിരട്ടി ഓടിക്കുകയും ചെയ്യും.
തവാരണയിൽ കാണുന്ന ഒരു രോഗമാണ് ആന്ത്രക്നോസ്.
തവിട്ടു മുതൽ കറുപ്പുവരെയുള്ള നിറത്തിൽ ചുറ്റും മഞ്ഞ വൃത്താകൃതിയോടു കൂടിയുള്ള പാടുകൾ ഇലകളുടെ നടുവിലും അരികിലും കാണുന്നു.
തുടർന്ന് തൈകൾ ചീയ്യുന്നു.
മാങ്കോസെബോ, ക്യാപ്റ്റാനോ 200 ഗ്രാം 100 ലിറ്റർ വെള്ളത്തിൽ കലർത്തി തളിക്കുന്നത് രോഗത്തെ നിയന്ത്രിക്കാൻ സഹായിക്കും.
ചെമ്പ്‌ അടങ്ങിയിട്ടുള്ള കുമിൾ നാശിനികൾ ഉപയോഗിക്കാൻ പാടില്ല.
കാരണം തുരിശ് കൊണ്ട് തൈകൾക്ക് പൊള്ളലേൽക്കാൻ സാധ്യതയുണ്ട്.
എല്ലാ പ്രായത്തിലുമുള്ള പനകളെയും ബാധിക്കുന്ന ഒരു രോഗമാണ് കൂമ്പുചീയ്യൽ.
ഏറ്റവും ഉള്ളിലുള്ള ഓലകളുടെ അറ്റത്തുനിന്ന് മഞ്ഞളിപ്പ് തുടങ്ങും.
രോഗം മൂർച്ചിക്കുന്നതോടെ കൂമ്പ്‌ ചീയുകയും പുതിയ ഇലകൾ കുറ്റിച്ചു പോകുകയും ക്രമേണ അഴുകുകയും ചെയ്യും.
പൊതുവേയുള്ള ആരോഗ്യവും ഉല്പാദനവും കുറഞ്ഞ് ഇല മഞ്ഞളിക്കാതെ തന്നെ കൂമ്പ്‌ ചീയുന്നതും കാണാം.
ഓലക്കാലുകളുടെ അരികിൽക്കൂടി മഞ്ഞളിപ്പുണ്ടാകുന്നതും ഓലകൾ പെട്ടെന്ന് ഉണങ്ങിപ്പോകുന്നതും മറ്റു ലക്ഷണങ്ങളാണ്.
രോഗം പടരാതിരിക്കുന്നതിന് രോഗബാധിതമായ മരങ്ങൾ വേരോടെ പിഴുത് മാറ്റി നശിപ്പിക്കണം.
ആദ്യഘട്ടത്തിൽ തന്നെ രോഗബാധ കണ്ടെത്തിയാൽ ആക്രമണവിധേയമായ ഓലകൾ വെട്ടിമാറ്റി തീയിട്ട് നശിപ്പിക്കുന്നത് രോഗം പടരാതിരിക്കുന്നതിന് സഹായിക്കും.
കുറച്ചു മാത്രം കായ്കൾ ഉണ്ടാകുകയോ ഒട്ടും കായ്കൾ ഉണ്ടാകാതിരിക്കുകയോ ചെയ്യുന്നതും പൂങ്കുല ഒന്നാകെ ചീഞ്ഞോ ഉണങ്ങിയോ നശിക്കുന്നതുമാണ് ഈ രോഗത്തിൻറെ ലക്ഷണം.
കൂടുതൽ ഓലകൾ മുറിച്ച് മാറ്റുന്നതും അധികരിച്ച തണലും, വരൾച്ചയും, വൃത്തിയില്ലാത്ത പരിതഃസ്ഥിതിയും എല്ലാം ഈ രോഗത്തിന് കാരണമാകാം.
ഉണങ്ങിയതും ചീഞ്ഞതുമായ കുലകൾ, ഉണങ്ങിയ ആൺകുലകൾ എന്നിവ നീക്കം ചെയ്ത് മരം വൃത്തിയാക്കിയത്തിനു ശേഷം പരാഗണം നടത്തിയാൽ ഇതിനു മാറ്റം വരുത്താം.
ഓലകോതൽ